section_heading: Životopis
paragraph_text: Vrativši se u Rusiju sredinom 1890-ih godina 19. stoljeća, oženio se Anom Aleksandrovna Lavrovom (1870. – 1937.) - kćerkom poznatog ruskog tvorničara Aleksandra Stepanovića Lavrova. Sam Prokudin-Gorski postao je direktor u jednom poduzeću svoga tasta. Godine 1898. postao je član fotografskog odjela Carskog ruskog tehničkog društva. Već je u to vrijeme on najveći ruski autoritet na području fotografije, i njemu je povjerena organizacija tečajeva praktične fotografije pri CRTD-u.